Sorteo Extraordinario de Nadal

O **Sorteo Extraordinario de Nadal** (en castelán: *Sorteo Extraordinario de Navidad*), tamén coñecido como **Sorteo** ou **Lotaría de Nadal**, é un dos sorteos de lotaría máis populares que se celebra en España cada 22 de decembro, e que ten lugar, xeralmente, no salón de sorteos de Loterías y Apuestas del Estado, en Madrid. Forma parte dos sorteos de Lotaría Nacional.

O premio máximo recibe o nome de "**O Gordo**", que dende 2011 ten un valor de catro millóns de euros o billete, 400.000 euros por décimo. O período de venda deste sorteo é o máis longo do ano, xa que as administracións reciben os números nas primeiras semanas de xullo.

## Historia 
[thumb|200px|[Doña Manolita, unha das administracións de lotarías máis populares e con maior número de vendas de lotaría de Nadal en España. A imaxe é do ano 1929.]]
A primeira vez que se sorteou a lotaría en Nadal foi o 18 de decembro de 1812 en Cádiz, e o primeiro premio Gordo foi parar ao número 03604. Entón o prezo do billete era de 40 reais cun premio de 8000 pesetas. A primeira vez que se lle chamou Sorteo de Nadal foi o 23 de decembro de 1892, e substituíu a lenda de «Prósperos de Premios», aínda que non figurou imprimida nos boletos ata o Nadal de 1897. Hoxe en día o sorteo extraordinario, que se celebran todos os anos o día 22 de decembro, é o máis importante e popular de todos os sorteos de lotaría realizados en España.

## Premios 
Dende 2011, introdúcense 1807 bólas no bombo de premios, coas seguintes cantidades por cada billete -independentemente da súa serie- (hai que dividir entre dez para calcular o premio por cada décimo) e a súa probabilidade de acerto:
* 1 primeiro premio de 4&nbsp;000&nbsp;000 de euros, coñecido como «O Gordo». - 0,001&nbsp;% (400&nbsp;000 euros ao décimo)
* 1 segundo premio de 1&nbsp;250&nbsp;000 de euros. - 0,001&nbsp;% (125 mil euros ao décimo)
* 1 terceiro premio de 500&nbsp;000 euros. - 0,001&nbsp;% (50 mil euros ao décimo)
* 2 cuartos premios de 200&nbsp;000 euros. - 0,002&nbsp;% (20 mil euros ao décimo)
* 8 quintos premios de 60&nbsp;000 euros. - 0,008&nbsp;% (6 mil euros ao décimo)
* 1&nbsp;794 premios de 1000 euros, coñecidos como a «Pedrea». - 1,79&nbsp;% (100 euros ao décimo)

;Especiais
* 2 premios de 20&nbsp;000 euros aos números anterior e posterior ao primeiro premio. - 0,002&nbsp;% (2 mil euros ao décimo)
* 2 premios de 12&nbsp;500 euros aos números anterior e posterior ao segundo premio. - 0,002&nbsp;% (1250 euros ao décimo)
* 2 premios de 9600 euros aos números anterior e posterior ao terceiro premio. - 0,002&nbsp;% (960 euros ao décimo)
* 297 premios de 1000 euros á centena (tres primeiras cifras) do primeiro, segundo e terceiro premios. - 0,3&nbsp;% (100 euros ao décimo)
* 198 premios de 1000 euros á centena (tres primeiras cifras) dos dous cuartos premios. - 0,2&nbsp;% (100 euros ao décimo)
* 2997 premios de 1000 euros a todos os billetes cuxas dúas últimas cifras coincidan cos do primeiro, segundo ou terceiro premios. - 3&nbsp;% (100 euros ao décimo)
* 9999 reintegros (coincidencia da última cifra do primeiro premio) de 200 euros. (premiando o portador o mesmo valor da súa participación) - 10&nbsp;% (20 euros ao décimo)

## O Gordo en Galicia 
O premio Gordo caeu en Galicia dende o ano 1950 en doce ocasións.

## Notas 
## Véxase tamén 
### Outros artigos 
* Sorteo Extraordinario do Neno
### Ligazóns externas 
* Web oficial